BSC-LT/ACAData huggingface dataset:
[ca] Molts dels problemes de la indústria de la traducció giren al voltant de la insatisfacció del client amb la qualitat d'alguna traducció, així com amb conflictes entre traductors quan un revisa el treball d'un altre. Per determinar si algú ha arribat a la qualitat de traducció pactada, un ha de poder mesurar-la. Per poder mesurar la qualitat de la traducció, un ha de poder definir-la. I per definir la qualitat de la traducció, un ha de poder definir dos conceptes, traducció i qualitat. Els nostres dos articles anteriors han abordat aquests dos conceptes respectivament. Aquests articles no resolen les discrepàncies entre nosaltres. No obstant això, els articles exposen com les diferents definicions poden afectar radicalment les expectatives sobre traducció i qualitat. Aquest tercer article es basa en els dos articles anteriors i presenta dues definicions confrontades de qualitat en traducció: una més concreta i una altra més àmplia. La definició més concreta combina la definició més estricta de traducció del primer article amb la visió transcendent de qualitat del segon article. En canvi, la definició més àmplia combina la definició àmplia de traducció del primer article amb una integració dels cinc enfocaments sobre gestió de la qualitat del segon article. Els autors estan totalment en desacord pel que fa quina de les definicions de qualitat de traducció és millor per a la indústria de la traducció. En lloc d'optar per tancar aquest debat amb aquests articles, els autors esperen haver donat peu a continuar amb el debat d'una manera més amplia de com s'ha produït entre ells.

[en] Many problems in the translation industry revolve around customer dissatisfaction with someone's translation quality and disputes between translators when one is revising the work of the other. To determine whether someone has attained translation quality, one must be able to measure it. To measure translation quality, one must be able to define it. And to define translation quality, one must be able to define both translation and quality. Our two prior articles have addressed these terms respectively. Those articles do not resolve disagreements about these terms; indeed, we authors have unresolved disagreements among ourselves. However, the articles outline how different definitions can radically affect people's expectations about translation and quality. This third article builds on the first two and presents two contrasting definitions of translation quality, a narrow one and a broad one. The narrow definition matches with the narrow definition of translation in the first article and an emphasis on the transcendent view of quality in the second article, while the broad definition matches with the broad definition of translation the first article and an integration of the five approaches in quality management from the second article. The authors strongly disagree about which definition of translation quality is better for the translation industry. Rather than pretending to be the end of this discussion, it hopes to encourage a continuation of the debate that has taken place among the authors.
[ca] Aquest Treball de Fi de Grau es basa en una proposta dins la modalitat d'Aprenentatge Servei (ApS) en col·laboració amb l'escola pública Doctor Ferrer d'Artés. Neix de la necessitat de potenciar el treball autònom a l'aula de música, per tal que els infants puguin treballar la lectoescriptura musical mitjançant la pràctica instrumental, fent ús del codi de colors. Per tal de donar resposta a la necessitat detectada, es planteja una proposta d'incorporació de la pràctica musical adaptada al codi de colors com a facilitadora del treball autònom. La proposta dissenyada i implementada utilitza les caixes d'aprenentatge com a recurs per assolir aquest objectiu. A partir de la intervenció, s'ha analitzat quines són les implicacions d'utilitzar aquest codi en la realització de treball autònom, així com el seu ús en el procés d'aprenentatge de la lectoescriptura musical. Les evidències extretes dels resultats de la intervenció, mostren que el codi de colors sí que es pot considerar un element facilitador del treball autònom a l'aula de música, però que es tracta d'un recurs que ha de ser només una etapa del procés d'aprenentatge de la lectoescriptura musical.

[en] This Final Degree Project is based on a proposal within the Service Learning (SL) modality in collaboration with Artés' public school Doctor Ferrer. It arises from the need to enhance autonomous work in the music classroom so children can work on musical literacy through instrumental practice using color-coded notation. To address the identified need, a proposal is made to incorporate musical practice adapted to color-coded notation as a facilitator of autonomous work. The designed and implemented proposal uses learning boxes as a resource to achieve this objective. Following the intervention, the implications of using this code for autonomous work and its use in the process of learning musical literacy have been analyzed. The evidence extracted from the results of the intervention shows that color-coded notation can indeed be considered a facilitator of autonomous work in the music classroom, but it should be only a stage in the process of learning musical literacy.
[ca] El projecte que es presenta en aquest estudi és la realització d'una aplicació web , destinada a l'empresa Canals d'Urgell, situada a Mollerussa, Lleida. Aquesta aplicació tindrà com a objectiu principal la gestió , el disseny i la visualització dels continguts de l'empresa. Aquest projecte disposarà de dues parts: la part frontal destinada a la visualització dels continguts (front-end) i una administració per gestionar els continguts i interactuar amb la base de dades. (back - end).

[en] The project presented in this study is the realization of a Web application intended for Canals d'Urgell, a company located in Mollerussa (Lleida). This application will have as main objective the management, design and display the contents of the company. This project will have two parts: the front designed to display the content (front-end), and an administration to manage the content and interact with the database (back end).
[ca] A partir de textos diversos, aquest breu article proporciona una visió de l'estètica islàmica medieval, en particular de la seva preocupació per la importància del color, la llum, l'efecte meravellós, la seva generació i la mirada contemplativa en l'art i l'arquitectura. Les descripcions de l'arquitectura provenen de fonts variades, que inclouen tractats científics, relats, literatura de viatges i poesia, així com els diccionaris clàssics àrabs. L'anàlisi s'amplia també a les descripcions bizantines de les cúpules islàmiques de mocàrabs, que permeten fonamentar aquest discurs en un context intel·lectual medieval que ajuda a clarificar la dimensió estètica del color en els edificis. Aquest recull de descripcions de materials i experiències porta a considerar la vivència d'"admiració" o "meravella" que sovint es descriu amb relació a determinats materials. Aquestes descripcions es comparen amb diversos estudis materials que suggereixen la tendència a crear lluminositat i la possible utilització intencionada de materials per tal d'arribar a obtenir una particular experiència estètica de l'objecte.

[en] By drawing on a range of literature, this brief paper provides an insight into medieval Islamic aesthetics and particularly its concern with the importance of colour, light and wonderment, their generation, and how they are gazed upon contemplatively in art and architecture. Descriptions of architecture are drawn from a variety of sources including scientific treatises, histories, travelogues and poetry, as well as classical Arabic dictionaries. The analysisis also extended to Byzantine descriptions of Islamic muqarnas domes, thus setting it in a medieval intellectual context toshed light on the aesthetic dimension of the use of colour in buildings. Together, these descriptions of materials and experiences lead to considerations of "awe" or "wonder" that are often described in relation to particular materials. Such accounts are then compared with various material studies that suggest an inclination towards creating luminosity and that materials may have been used intentionally to elicit a particular aesthetic experience of the object.
[ca] Data-Driven Learning (DDL) fa referència a un enfocament lingüístic on l'estudiant està exposat a material autèntic extret d'un corpus lingüístic. DDL ha estat introduït amb èxit a nivell universitari. Aquest treball qüestiona si aquesta metodologia seria factible amb alumnat d'ESO i analitza els seus punts forts però també els seus problemes. Un dels majors obstacles és que les metodologies emprades per aplicar DDL no són apropiades per alumnes de secundària. Una possible solució seria combinar-ho amb una altra metodologia, en aquest cas, TBLT. Els resultats d'aquest estudi demostren que, per poder comprovar si la metodologia DDL seria factible en un context d'ESO, hauria de dur-se a terme més recerca empírica.

[en] Data-Driven Learning (DDL) refers to a language approach where the learner is exposed to authentic material from corpus linguistics. DDL has been successfully applied in university levels. This research questions whether this methodology would be feasible in ESO context. This study highlights DDL success and raises awareness about its limitations. A detailed guide about how to adapt DDL to ESO context is offered. One of the main obstacles is that methodologies introducing DDL into ESO classrooms are inappropriate. A solution to this would be blending DDL with another methodology, in this case TBLT. The results of this study conclude that further empirical research has to be done to know if DDL would be feasible in ESO context.
[ca] Les matèries primeres de segona generació (residus orgànics i cultius no alimentaris) poden reciclar-se per obtenir productes comercialitzables a través del procés biotecnològic de fermentació en estat sòlid. El grup GICOM de la UAB confirma la seva viabilitat pel cas de la producció de soforolípids, un bioproducte d'interès, i mostra substrats prometedors que poden potenciar la sostenibilitat i eficiència a la indústria.

[en] Second-generation raw materials (organic waste and non-food crops) can be recycled to obtain marketable products through the biotechnological process of solid-state fermentation. The GICOM group from UAB confirms its viability in the production of sophorolipids, a valuable bioproduct, and presents promising substrates that can enhance sustainability and efficiency in the industry.
[ca] Pablo Palacio, escriptor equatorià de la segona dècada del segle passat, es va encarregar de construir en els seus relats un catàleg de cossos rars amb sexualitats ambigúes i inquietants que s'allunyen del cànon andí al que ell pertany. No obstant això, una de les qüestions que més crida l'atenció és que diversos d'aquests cossos són disciplinats per certs discursos de poder d'una manera violenta. Aquest treball explora des de la teoria literària aquestes vexacions prenent en consideració la violència sobre les identitats de dones i homosexuals en dues dels seus relats, i indaga sobre qüestions com l'economia de la representació, la violència, la seva relació amb el text literari i la vulnerabilitat, com a requisit sine qua non de les vexacions, en certs cossos a la zona dels Andes.

[en] Pablo Palacio was an Ecuadorian writer who, in the 1920's, built within his narrative a catalog of rare bodies with ambiguous and disturbing sexualities, characterizations that are quite different from ones portrayed in the Andean tradition to which Palacio belongs. Nonetheless one of the most issues striking facts of these characters is that their bodies are disciplined by certain discourses of power in a violent way. This paper explores trough literary theory such abuse and violence on women and homosexual identities in two of his stories. The aim of the paper is to investigate issues such as violence, economy of representation, its relationship with the literary text and vulnerability, as a sine qua non norm of abuse, in certain bodies in the area of the Andes.
[ca] L'Associació de Metges Peruans de Barcelona (AMEPEBA), és una associació sense ànim de lucre l'objectiu del qual és crear llaços entre la medicina espanyola i peruana. Va ser fundada el 3 de maig del 1991 com una associació de caràcter científic i cultural. Després de més de 25 anys de trajectòria, l'Associació necessita introduir un pla de comunicació adaptat a l'actual entorn caracteritzat pel ús de les tecnologies i la comunicació 2.0. A nivell extern es busca incrementar el grau de notorietat social i ,a nivell intern, recuperar l'autoestima i el sentit de la pertinença dels seus membres.

[en] The Association of Peruvian Doctors of Barcelona (AMEPEBA), is a non-profit association whose objective is to create links between Spanish and Peruvian medicine. Founded on 3rd of May, 1991, it's an scientist and cultural association. After more than 25 years of trajectory, the association needs to introduce a communication plan adapted to the actual environment characterized for the use of technologies and 2.0 communication. In external terms they try to increase their degree of social visibility and, in internal terms, to recover the self-esteem and the belonging consciousness of their members.
[ca] L'article analitza el procés de transformació experimentat per la universitat espanyola en els darrers anys. L'anàlisi es contextua en el canvi legislatiu, en la transformació qualitativa de la oferta institucional i de les demandes que la societat posa a la universitat, així com de l'influent paper que la recerca exerceix en la configuració de la nova realitat universitària. Tot l'anterior, dibuixa un panorama allunyat del passat uniformisme institucional i, a l'ensems, planteja nous reptes a les modalitats de gestió i de desenvolupament institucional les quals, a criteri de l'autor, només es podran resoldre de manera eficaç quan en l'eix del procés de canvi s'hi consideri el paper de les persones que es desenvolupen professionalment en aquelles institucions i la necessitat d'una forma de govern descentralitzada i, a la vegada, basada en el rendiment de comptes a la societat.

[en] The paper analyses the complexity of the process of change experienced by the Spanish university system since the last twenty years. Such analysis is developed attending legal transformations and both, the nature of the quantitative institutional offer and the new demands that society is actually putting into the university, considering also the crucial role that research is playing in the framing of the new reality. All that frames a scenario which is far from that of the past institutional uniformism, and that reality displays new challenges in two fields, that of the institutional development and that of its governance. Both needs, according to the author's point of view, can just be faced in a proper way, by considering as the main priority the nature of the human resources and the political decen-tralisation with social accountability, as the way of ruling universities.
[ca] Resum del projecte, Aquest projecte té com a objectiu desenvolupar una pàgina web per a empreses, enfocada en informar sobre la Llei General de la Discapacitat (LGD) per a l'empresa Viver de Bell-lloc. Permet als empleats modificar la informació de la pàgina i generar un informe preliminar en PDF sobre la LGD per el client. El front end s'ha desenvolupat amb Vue.js, utilitzant Vue Router per redirigir pàgines, i18n per a la traducció, Vuetify per als components de CSS, Pdf-lib per a la creació de PDFs, i Quill.js per a l'editor de text administratiu. El back end s'ha creat amb Node.js, utilitzant Express.js per a l'API REST, Google Translate per a traduccions dinàmiques, Express Rate Limit per evitar atacs DDoS, dotenv per a variables d'entorn, express-validator per validar peticions, Multer i FS per emmagatzemar multimèdia, MySQL per a la base de dades i Nodemailer per enviar correus.

[en] This project aims to develop a website for companies, focused on informing about the General Law on Disability (LGD) for the company Viver de Bell-lloc. It allows employees to modify the page information and generate a preliminary PDF report on the LGD for the client. The front end has been developed with Vue.js, using Vue Router to redirect pages, i18n for translation, Vuetify for CSS components, Pdf-lib for PDF creation, and Quill.js for the administrative text editor. The back end has been created with Node.js, using Express.js for the REST API, Google Translate for dynamic translations, Express Rate Limit to prevent DDoS attacks, dotenv for environment variables, express-validator to validate requests, Multer and FS to store multimedia locally on the server, MySQL for the database, and Nodemailer to send emails.
[ca] Jordi Arbonès va traduir al català dues de les sis novel·les que conformen el nucli de l'obra de Jane Austen: Persuasió (1988) i L'abadia de Northanger (1991). Totes dues traduccions van veure la llum dins la col·lecció "Clàssics Moderns", d'Edhasa, dirigida aleshores per Francesc Parcerisas. Aquest estudi se centra en l'ús estilísticament motivat de la sintaxi que fa l'autora anglesa en aquestes dues novel·les i en com el tradueix Jordi Arbonès. S'hi prenen en consideració quatre patrons sintàctics: les oracions bimembres i trimembres, la juxtaposició d'un conjunt d'oracions simples i les oracions que presenten una estructura periòdica. Arbonès era ben conscient del paper de la sintaxi dins l'àmbit més general de l'estil i tendeix a seguir de prop els patrons de l'original, amb aquells ajustaments que li demanen les diferències entre l'anglès i el català en aquest terreny.

[en] Jordi Arbonès translated into Catalan two of the six novels making up the core of Jane Austen's work: Persuasió (1988) and L'abadia de Northanger (1991). Both translations were published by Edhasa in the "Clàssics Moderns" series, whose General Editor was Francesc Parcerisas. This paper focuses on the stylistically motivated use of syntax made by the English author inthese two novels, and how it is translated by Jordi Arbonès. Four syntactic patterns are taken into account: two- and three-part structures, juxtapositions of a number of simple sentences, and periodic sentence structures. Arbonès was highly conscious of the role played by syntax in the more general domain of style. He follows source text patterns closely, while making such adjustments as are required by cross-linguistic contrast between English and Catalan in the area of syntax.
[ca] Aquesta recerca mostra una anàlisi sobre el procés educatiu dut a terme en el centre educatiu l'Alzina, un centre de justícia juvenil de règim tancat. La importància de la present investigació rau en el fet que l'educació en els centres de justícia juvenil és un vessant educatiu sovint desconeguda i és essencial fomentar la recerca en aquest àmbit per tal de millorar les oportunitats de reinserció. L'educació en aquests centres és flexible i diferenciada, ja que tenen interns amb experiències vitals complicades, els quals mostren rebuig cap al sistema educatiu. Així doncs, s'ha consultat fonts bibliogràfiques per comprendre el funcionament dels centres de justícia, les característiques i necessitats dels interns i, en concret, el centre de l'Alzina, amb l'objectiu d'esbrinar la relació entre la participació en programes educatius i les expectatives de futur dels joves. Per realitzar aquesta investigació, s'ha utilitzat una metodologia qualitativa amb la finalitat de poder comprendre un fenomen social tan complex com aquest. Com a instrument de recerca, s'han utilitzat qüestionaris, dirigits als joves del centre, i entrevistes, dirigides al professorat, on s'ha observat que participar en programes educatius modifica les expectatives de futur dels joves, fent-los voler continuar estudiant un cop acabat el període d'internament.

[en] This research presents an analysis of the educational process carried out at Alzina School, a closed juvenile justice center. The significance of this investigation lies in the fact that education in juvenile justice centers is often an overlooked aspect and it is crucial to promote inquiry in this field to enhance reintegration opportunities. The education provided in these centers is flexible and differentiated, as the inmates have experienced complex life situations and exhibit resistance toward the educational system. Therefore, various bibliographic sources have been consulted to understand the functioning of juvenile justice centers, the characteristics and needs of the inmates, and specifically, Alzina school, with the objective of exploring the relationship between participation in educational programs and the future expectations of the youth. For this research, a qualitative methodology has been employed to comprehend this intricate social phenomenon. Questionnaires, directed at the youth in the center, and interviews with the teaching staff have been utilized as research instruments. It has been observed that participation in educational programs modifies the future expectations of the youth, fostering their desire to continue studying once their period of internment is completed.
[ca] Investigadors de la UAB han realitzat un estudi que compara 4 tecnologies diferents de tractament de residus orgànics, més el compostatge fet a casa, per tal d'establir quina és l'opció més favorable. La idea és trobar quina d'aquestes tecnologies consumeix menys energia, allibera menys gasos i genera menys lixiviats. Finalment aquests investigadors estan establint un índex que ens dirà quin d'aquests tractaments elabora un compost de més qualitat així com quin ho fa de forma eficient.

[en] UAB researchers have conducted a study comparing 4 different treatment technologies for organic waste and household compost to establish which is the option that consumes less energy, that releases less gas and that generates less leachate. Finally, these researchers are establishing an index that will tell us which of these treatments produces a higher quality compost and which is more efficient.
[ca] Aquest article proposa una nova identificació del poeta Lluís Icard a partir de documentació d'arxiu. En segon lloc, situa el moment en què la reina viuda Margarida de Prades fou celebrada per Icard i Jordi de Sant Jordi. Finalment, s'emplaça la Consolació d'Icard en temps de Maria de Castella i s'esbossen les relacions literàries del poeta amb altres autors del seu temps.

[en] The article offers a new proposal for the identity of the poet Lluís Icard on the basis of archival evidence. Secondly, it establishes the time at which the dowager queen Margarida de Prades was celebrated by Icard and Jordi de Sant Jordi. Lastly, it places Icard's Consolació in the time of Maria of Castile and outlines the relations of the poet with his literary contemporaries.
[ca] El present treball es basa en la revitalització de la ràdio del Centre Penitenciari Quatre Camins (La Roca del vallès). Amb aquest projecte d'alfabetització mediàtica es pretén que els interns recuperin un mitjà de comunicació que els ajudi a adquirir eines comunicatives i sòcioeducatives. Amb tal objectiu s'analitza com la ràdio pot afavorir als interns. A més, es confecciona una proposta de programació, es defineix una sèrie de temàtiques a abordar, s'analitzen les infraestructures tècniques i es dissenya la imatge gràfica de la ràdio. Tot això se sintetitza en Projecte X, nom amb el qual s'ha batejat la proposta i el treball aquí exposat.

[en] The following paper is based on the revitalization of the radio located in the penitentiary centre of Quatre Camins (La Roca del Vallès). With this project of media literacy there is a purpose of recovering a channel of communication for the interns to help them in acquiring communicative and socio-educational skills. With such objective, there is an analysis on how the radio could favor the interns. Moreover, a programming offer is analysed and a graphic image of the radio is designed. All this is synthesised in Project X, the name chosen for this venture and the following paper presented.